GiliGold/VAD_KnessetCorpus huggingface dataset:
נסים דהן: אני לא רואה שהוא קיבל אותה.
נסים דהן: אפשר גם להפעיל לחץ פיסי מתון על השר ולכופף לו את היד - הוא לא יביא לפה יותר תקנות ולא יתייחסו לתקנות שלו ברצינות.
אתי בנדלר: חבר הכנסת דהן, בתחילת ינואר קבעו דיון בבג"צ, למיטב ידיעתי, על העתירה שהוגשה על העניין.
נסים דהן: ואם בג"צ יראה את הפרוטוקול של הוועדה, הוא ינפנף אותם מהמדרגות.
אברהם פורז: זמננו תם.
אברהם פורז: אני רוצה לסכם את הדיון.
אברהם פורז: אנחנו לא מאשרים את התקנה שלכם, ואני גם מוחה על זה שהעברתם לנו תקנה שאמורה כאילו להיות תואמת את החלטתנו, בזמן שהיא לא תואמת את החלטתנו.
אברהם פורז: מזל שאני קורא כל דבר עשר פעמים, ויש לי פה יועצים שמזהירים אותי, וגם באו חברי כנסת ואחרים.
אברהם פורז: זאת בפירוש תקנה שאיננה תואמת את החלטתנו.
אברהם פורז: זכותכם לעשות מה שאתם מבינים.
אברהם פורז: אנחנו את התקנה כמו שהיא, לא רוצים לאשר.
אברהם פורז: אנחנו קיבלנו החלטה בשעתו.
אברהם פורז: נכון שיש לנו ויכוח לגבי נוסע אחד או שניים, אבל אתם בכלל לא מקבלים את העיקרון זולת טייס בודד.
אברהם פורז: אנחנו חושבים שהעיקרון הזה רק מסוכן יותר, כי אם טייס טס בטיסה מסחרית ובנוסף לזה שהוא צריך להטיס את המטוס יש לו פונקציות נוספות, קרי: דיווח תנועה וכו', זה רק מכביד עליו ומסכן את הטיסה.
יואב לבנה: כבוד היושב ראש, אתה נכנס ממש לתחום מקצועי.
נסים דהן: דרך אגב, טייס בודד יכול להטיס שלטים.
נסים דהן: זה דבר הרבה יותר מסובך מאשר להטיס נוסעים.
אברהם פורז: למה יש לפעמים נווט במטוס?
אברהם פורז: זה בדיוק תפקיד הנווט, להפעיל כל מיני מערכות.
אברהם פורז: התקנה הזאת לא מאושרת.
אברהם פורז: אם השר לא רוצה זאת, הוא יעמוד למבחן בג"צ על סבירות התקנה, והוא גם יצטרך להתמודד מול עוד דבר, שהכנסת לא מאשרת את מה שהוא אומר.
אברהם פורז: אם הוא חושב שהוא הגורם היחיד בעל ההחלטות הסבירות ושכולם טועים, זאת זכותו ובית המשפט יפסוק.
אברהם פורז: אנחנו את התקנה כפי שהיא, לא מאשרים.
אברהם פורז: אנחנו שבים ומציעים לשר לאמץ את התקנה בנוסח החלטת הוועדה מיום 11 ביולי 2000.
אברהם פורז: עברה חצי שנה מאז.
אברהם פורז: אתם לא צריכים להגיע אלינו כל פעם ברגע האחרון.
אברהם פורז: רבותי, בוקר טוב לכם.
אברהם פורז: אנחנו דנים בתקנות שירותי תיירות (בתי מלון).
אברהם פורז: הגברת חושן, תסבירי לנו את התקנות בבקשה.
מירי חושן: בשנת 1992 הותקנו תקנות בתי מלון, שביטלו את הדירוג שהיה קיים עד אז במדינה.
מירי חושן: משנת 1992, ועדת הכלכלה לא הסכימה להפוך את התקנות לקבועות.
מירי חושן: הן הותקנו כתקנות זמניות, כי רצו שנעשה שיעורי בית ונראה מה קורה עם ביטול הדירוג.
אברהם פורז: אלה התקנות שאושרו ב-1992 ומאושרות כל פעם מחדש?
מירי חושן: כן, עם שינויים סופיים, כי אנחנו מבינים שהוועדה סוף-סוף תהפוך אותן לתקנות קבועות.
מירי חושן: התקנות ההן היו במין סד, משום שהוועדה ביקשה מאתנו לחזור לשיטת הדירוג, ולכן היו סעיפים שהמשיכו לרוץ בתקנות הזמניות.
מירי חושן: השינויים לא גדולים, אבל אחד מהם אני רוצה כבר עכשיו להדגיש.
אברהם פורז: למה אתם מגיעים אלינו ב-17 בדצמבר עם תקנות שהולכות לפוג ב-31 בדצמבר?
מירי חושן: המנכ"ל אמר שאני יכולה לצטט אותו ולומר שזו אשמתו.
מירי חושן: התקנות שלושה חודשים בלשכת מנכ"ל.
אברהם פורז: במקרים כאלה הלשכה המשפטית לא צריכה לתת לו להירדם.
מירי חושן: זה בדיוק שעשינו שלושה חודשים.
אהובה גנור: במצב התיירות הנוכחי יש דברים אחרים.
אהובה גנור: יש סדרי עדיפויות.
אברהם פורז: אני לא מאמין שעסקו בדברים אחרים ולכן לא היה זמן לתקנות.
מירי חושן: זה לא לפרוטוקול.
לאה ורון: זה בדיוק לפרוטוקול, כי זו כבר פעם שנייה או שלישית עם משרד התיירות, בדיוק על אותם עניינים.
אברהם פורז: מה היה קורה אילו היה פג תוקף התקנות ולא היו חדשות?
מירי חושן: לא היה מלון רשום.
אברהם פורז: מה התקנות האלה אומרות?
מירי חושן: אין יותר כוכבים ומזלות, איש הישר בעיניו יעשה.
אברהם פורז: אני מבין שעניין הכוכבים, כעניין סטטוטורי, ירד.
מירי חושן: האיסור לשימוש בכוכבים ירד.
מירי חושן: אם אתה רוצה לתאר את עצמך כמלון של חמישה כוכבים, קודם היית יכול, ועכשיו, השמים הם הגבול.
מירי חושן: כשביטלנו את הדירוג, אסרנו את השימוש בכוכבים, כדי למנוע מצב של הטעיה.
אברהם פורז: אסור היה להם להגיד: יש לי כך וכך כוכבים, אז מה הם אמרו?
מירי חושן: אמרו יש לי כך וכך כוכבים לשעבר, השתמשו בכל מיני מינוחים.
אברהם פורז: זה נכון עד היום?
מירי חושן: האיסור הזה חל עד היום.
אברהם פורז: גם היום למלון אסור להגיד שהוא X כוכבים?
מירי חושן: נכון.
אברהם פורז: כמה אנשים העמדתם לדין על זה שהם עשו שימוש בזה?
מירי חושן: הם לא פרסמו, הם הקפידו לא לפרסם.
מירי חושן: בשנה הראשונה נדנדנו, ולא פרסמו יותר.
מירי חושן: הם הבינו שאסור, וקיבלו את זה.
מירי חושן: האיסור הזה בוטל, ולכן נמחקה תקנה שלמה מהתקנות הישנות.
אברהם פורז: עכשיו כל אחד אומר מה שהוא רוצה.
אברהם פורז: אכסניית הנוער על-שם רבין בירושלים יכולה להגיד שהיא חמישה כוכבים?
מירי חושן: בכל מדינה בעולם, שאין בה דירוג מסודר, זה כך.
מירי חושן: כל מלון מדרג את עצמו לפי הבנתנו.
אהובה גנור: יש היום הרבה רשתות, ורשתות די מוכרות בעולם.
אברהם פורז: יש כאן מישהו שממונה על הגנת הצרכן במשרד התעשייה והמסחר?
ערן סירוטה: נמצאים פה ארגוני הצרכנות.
אברהם פורז: אם התקנות יאושרו, התוצאה המשפטית שכל אחד יכול לתאר את עצמו איך שהוא רוצה.
מירי חושן: אבל זו לא המטרה של התקנות.
מירי חושן: לתקנות יש תפקיד חשוב, והוא, ההכרה במלון רשום, שזה וולונטרי.
אברהם פורז: אני קורא פה שמלון רשום זה "בית מלון אשר קיבל תעודה של מלון רשום", עכשיו הבנתי את הכול.
מירי חושן: ההגדרה הזאת מצחיקה גם אותי.
מירי חושן: אפשר אולי למחוק אותה.
אברהם פורז: נניח שאני בא למלון רשום, מה טוב בזה?
מירי חושן: אתה מקבל כל מיני הטבות של פטור מותנה מרכישות של הציוד.
2411: פטור מותנה ממס קנייה.
אברהם פורז: אני מבין שאם המלון לא רשום, אז לא מקבלים פטור.
אברהם פורז: מה הקריטריון כדי להיות מלון רשום?
2411: רשיון עסק בעיקר.
מירי חושן: אנחנו בודקים דברים נוספים, יש חקיקה נוספת.
מירי חושן: אנחנו בודקים הצהרה שיש לנו עם משרד התקשורת על נושא הטלפונים, או ברז בבניין ציבורי.
אברהם פורז: על מה אתם מפקחים בדיוק?
אברהם פורז: התקנות, כבודן במקומן מונח, אבל הן צריכות לשרת מטרה.
מירי חושן: המבקרים שלנו היום לא בודקים אם המלון עומד ברמה שהוא הציג, כי אין רמה, אבל בהחלט בודקים את נושא השירות, נושא ההטעיה.
אברהם פורז: כתוב פה שהוא צריך להציג מחירים במט"ח, הוא צריך לפרסם רק מידע נכון.
מירי חושן: הוא צריך לעמוד בסטנדרטיים פיזיים מסוימים.
מירי חושן: אדוני, יש דבר נוסף, יש מועצה.
מירי חושן: המועצה לא פעלה עד היום, והיא ממש אות מתה.
מירי חושן: אין לי בעיה, אדוני, עם מה שתאמר.
אברהם פורז: אחרי שלושה חודשים שהמנכ"ל סוף-סוף העביר לנו את התקנות, אז הוא מעביר לנו דברים שעבר זמנם בטל קורבנם, או שלא היו ולא נולדו.
מירי חושן: בכל התקנות האחרונות, שמהן העתקתי לסוכני הנסיעות, כתוב מועצות.
מירי חושן: בכל התקנות שאתם מעבירים לאחרונה כתוב מועצות.
אברהם פורז: על הראשונות אנחנו בוכים, עכשיו נמשיך הלאה עם זה?
מירי חושן: יש חוברת של התאחדות המלונות בישראל עם כל הסימנים הבין-הלאומיים של הדירוג, יש מקלחת, אין מקלחת, יש טלוויזיה, אין טלוויזיה.
אברהם פורז: זה דבר וולונטרי.
מירי חושן: יש חוברת שיווק, שמשרד התיירות משווק בלשכות שלנו בחוץ-לארץ.
אברהם פורז: אתם לא חייבים, אתם יכולים גם לשים שם פרוספקט של המצפה התת-ימי באילת או של חוות התנינים.
מירי חושן: אנחנו עושים גם את זה.
מירי חושן: אנחנו מעוניינים בשיווק של ישראל ומעוניינים לעזור לסוכנים.
מירי חושן: במידע הזה כתוב גם אם המלון רשום, זה מצוין בכוכבית, ולתייר הממוצע, אם הוא רוצה מלון שיש לו רשיון לבריכה ולמעלית וכן הלאה, זה חשוב.
אברהם פורז: הבנתי שהמשמעות של מלון רשום זה שיש לו רשיון עסק.
מירי חושן: יש עוד דברים.
מירי חושן: תקנה 2 נותנת עוד דברים.
מירי חושן: יעקב כץ אמר רשיון עסק, כי זה באמת הכי חשוב.
אהובה גנור: גם למלונות עצמם ולרשתות עצמן חשוב להיות רשומים במשרד התיירות.
אברהם פורז: הדבר היחיד שיש פה, בעניין דירוג בתי המלון, זה משהו כמו סימון מחירים, זה מין חוק סימון מחירים.
אברהם פורז: לגבי התייר הישראלי כנראה אין בעיה, הוא מכיר את בתי המלון, המידע עובר מפה לאוזן, ואין בעיה, לגבי תייר זר, שמישהו מוכר לו מלון חמישה כוכבים, והוא מגיע לפה ורואה שאין שום קשר לחמישה כוכבים, יש פה הטעיית הצרכן במובן שמכרו לך מוצר אחר.
אברהם פורז: יש מדינות שנותנות דירוג, יש מדינות שלא נותנות דירוג
מירי חושן: עשינו על זה מחקר.
מירי חושן: יצאנו במכרז, היו שלושה גופים, שאחד מהם היה אמור להיבחר, ובא שר חדש ואמר: אין צורך בדירוג.
אברהם פורז: איזה שר?
מירי חושן: השר הנוכחי, ואדוני הביע את דעתו לא פעם ולא פעמיים שהוא בעד זה שלא יהיה דירוג.
אברהם פורז: לא, אני הייתי בעד דברים אחרים, אני לא בטוח שלא צריך דירוג.
מירי חושן: אני אשלח לך את הפרוטוקולים, ותראה.
אברהם פורז: אני יכול להבין שיש איסור לפרסם דירוג, ואז כל אחד מהתיאורים - אני מלון יפה, אני מלון נחמד - זה לא פרמטר ברור, אבל אם אתם נותנים אפשרות לתת כוכבים - - -
מירי חושן: מלון יככב את עצמו.
אברהם פורז: הוא ידרג את עצמו, והתייר הפוטנציאלי לא ידע שהמלון דירג את עצמו, הוא יחשוב שהדירוג הזה רשמי, ויש פה הטעיה.
מירי חושן: תקנה 5 שמדברת על הטעיה בפרסום.
אברהם פורז: איך תקבעי הטעיה בפרסום?
2411: רוב התיירים שמגיעים לישראל הם תיירים שבאים בקבוצות מאורגנות דרך סוכני נסיעות.
2411: למרבית סוכני הנסיעות בעולם יש חוברות דירוג, זאת אומרת, כשהם מוכרים בגרמניה חבילה, אז אותו "טומפסון" או "טואי" מדרג את המלון.
2411: נוסף לכך יש מדריכים בין-לאומיים שמדרגים את המלונות בארץ, אין גם שום מניעה שחברות פרטיות, כמו "גומיו", ידרגו, כמו שבכל העולם, "מישלן" וכדומה מדרגים.
אברהם פורז: במדינה כמו צרפת, הדירוג הוא ממשלתי?
אהובה גנור: לא, הדירוג הוא של התאחדות המלונות.
לאה ורון: אז יש דירוג אחיד.
2411: באנגליה יש שבע חברות שמדרגות.
אברהם פורז: באנגליה אין למעשה כוכבים, בצרפת כן ראיתי כוכבים.
מירי חושן: אבל זה לא דירוג ממשלתי.
מירי חושן: דירוג של הממשלה יש בתורכיה, יוון ובעוד כמה מדינות.
2411: בארצות-הברית, לדוגמה, יש “AAA”, שזה מועדון.
אברהם פורז: מועדון מכוניות.
מירי חושן: הם גם מדרגים את המלונות בארצות-הברית.
אברהם פורז: נניח שאיגוד בתי מלון יכול לדרג, או ארגון צרכנים יכול לדרג, אבל המלון לא יכול לדרג את עצמו.
2411: בהחלט לא.
אברהם פורז: לפי התקנות, אתם מוכנים שזה יהיה.
2411: אנחנו לא מדרגים את עצמנו, לנו יש את חוברת המחירים.
2411: היום באירופה עובדת שיטת הסימון.
אברהם פורז: אני מבקש לשמוע אנשים נוספים, כי אנחנו קצת לחוצים בזמן.
ערן סירוטה: אני נציג הרשות להגנת הצרכן בהסתדרות.
ערן סירוטה: הדיון נסב בעיקר על תיירים ולא על ישראלים.
ערן סירוטה: יכול להיות באמת שהישראלי, שכל שבועיים בבית מלון, כבר מכיר את כל המלונות ומה מוכרים לו, אבל לא כל הישראלים, במיוחד אלה שיוצאים פעם בשנה, מכירים.
אברהם פורז: עזוב את הנאום האידיאולוגי, מה אתה מציע?
ערן סירוטה: אנחנו מציעים להחזיר את הדירוג.
אברהם פורז: מי יעשה אותו?
ערן סירוטה: ודאי שלא המלונות עצמם, היינו מעדיפים שאת הדירוג יעשה משרד התיירות.
אברהם פורז: אתם רוצים דירוג, ובלבד שיהיה, מי יעשה, לא כל כך חשוב לכם.
ערן סירוטה: אנחנו מעדיפים להוציא את זה מהמלונות או מהתאחדות בתי המלון, ושזה יהיה בידי משרד התיירות.
אברהם פורז: מי עוד רוצה להביע את דעתו?
עובדיה שרגאי: לגבי ביטול הדירוג.
עובדיה שרגאי: היום יש איסור לפרסם, אני לא יודע אם מקפידים עליו, אבל ברגע שגם האיסור הזה ייעלם, כל אחד יוכל לדרג את עצמו איך שהוא רוצה.
עובדיה שרגאי: לגבי ההגדרה של מלון רשום.
עובדיה שרגאי: קודם בתקנות זה היה לפחות 15 חדר, היום מלון רשום הוא רשום.
עובדיה שרגאי: בסעיף 2 נמצאות חלק מההגדרות, אבל ודאי לא כל ההגדרות.
עובדיה שרגאי: יש דברים שנראים לי חשובים, כמו למשל מספר החדרים או דברים נוספים כמו "כוכבים", והיום אף אחד לא יודע מה קורה.
אברהם פורז: רבותי, אנחנו נתחיל לקרוא את התקנות.
יגאל ביבי: איך ידע אדם לאיזה סוג מלון הוא הולך?
אברהם פורז: השאלה היא מי נותן לו את הציון, פה יש הצעה שהוא ייתן לעצמו.
יגאל ביבי: על בגד כתוב אם זה מניילון, אם זה מצמר, אם זה מכותנה.
יגאל ביבי: כל דבר צריך להיות ידוע.
מירי חושן: גם לנו יש.
אברהם פורז: אבל אין דבר שאומר שזו תפירה עילית.
יגאל ביבי: אם מלון יבנה בריכה של שני מטר על שני מטר, זו בריכה?
מירי חושן: לא, יש בריכה תקנית.
יגאל ביבי: בבית מלון של ארבעה, חמישה כוכבים, קודם כול זה לפי מספר העובדים.
יגאל ביבי: בדרך כלל התקן הוא כמעט עובד לחדר.
יגאל ביבי: מספר הכוכבים גם תלוי בשירות שאתה נותן, לא רק אם יש בריכה או אין בריכה.
יגאל ביבי: עד עכשיו המדינה דירגה אותם.
מירי חושן: כבר עשר שנים שהיא לא מדרגת.
אברהם פורז: חבר הכנסת ביבי, אני מציע שכשנגיע לסעיפים, אז תתייחס.
אברהם פורז: (קורא הגדרות "בעל מלון" ו"מט"ח" לתקנות שירותי תיירות (בתי מלון), התשס"א-2000) כאילו שלא ידענו שמט"ח זה מטבע חוץ.
מירי חושן: אפשר למחוק את ההגדרה הזאת.
אברהם פורז: מחקנו.
אברהם פורז: (קורא הגדרת "המועצה" לתקנות שירותי תיירות (בתי מלון), התשס"א-2000) אנחנו מוחקים את המועצה הזאת.
אברהם פורז: (קורא הגדרות "הממונה" ו"המפרט" לתקנות שירותי תיירות (בתי מלון), התשס"א-2000)
ערן סירוטה: לגבי המפרט.
ערן סירוטה: בתקנות ב-1992 היה חובה להציג אותן גם בלשכות האזוריות.
מירי חושן: נסגרו הלשכות לפני כמה שנים.
אברהם פורז: (קורא הגדרות "השר", "טבלת סמלי השירותים", "מלון רשום" ו"מע"מ" לתקנות שירותי תיירות (בתי מלון), התשס"א-2000) לא צריך הגדרה של מה זה מע"מ.
יגאל ביבי: אדוני היושב-ראש, תהיה כאן תעודה בלי ציונים?
אברהם פורז: מיד נגיע למה התעודה תכלול.
אברהם פורז: (קורא הגדרת "שירות" לתקנות שירותי תיירות (בתי מלון), התשס"א-2000) כל יתר הדברים זה לא שירות?
מירי חושן: הדברים האחרים הם שירות נוסף.
אברהם פורז: (קורא הגדרת "שירות נוסף" לתקנות שירותי תיירות (בתי מלון), התשס"א-2000) לדעתי, התקנות לא מנוסחות בצורה הכי טובה.
אברהם פורז: (קורא הגדרת "תעודה" לתקנות שירותי תיירות (בתי מלון), התשס"א-2000) (קורא סעיף 2 לתקנות שירותי תיירות (בתי מלון), התשס"א-2000)
מירי חושן: רשיון עסק זה הדבר הכי חשוב לצורך קבלת תעודה של מלון רשום.
מירי חושן: חוק רישוי עסקים שונה ב1998.
אשר גרנר: ליושב-ראש הוועדה היו יד ורגל בנושא.
אפרת דון-יחיא: תיקון 15 לחוק רישוי עסקים קבע מהפכה.
אפרת דון-יחיא: חוץ מרשיון עסק יש אפשרות לקבל היתר זמני לתקופה מרבית של שנה.
אברהם פורז: האם מלון זה עסק טעון רישוי ויש דבר כזה היתר זמני לפי חוק רישוי עסקים?
אפרת דון-יחיא: ודאי.
אברהם פורז: מה הבעיה שיש לכם עם ההגדרה?
אפרת דון-יחיא: אין לנו בעיה, זה תיקון שנעשה.
אפרת דון-יחיא: (קורא סעיף 2(1) ו-(2) לתקנות שירותי תיירות (בתי מלון), התשס"א-2000)
מירי חושן: פה יש שוני מהמכתב שכתבתי לך בדצמבר, זה בדיוק הפוך ממה שכתבתי.
מירי חושן: בשנת 1992, כאשר ביטלנו את הדירוג, דרשנו שיהיו דרישות פיזיות בבית-המלון לגבי מלון רשום, השארנו את זה עם המלון ברמה הכי נמוכה, שאז היה כוכב אחד.
מירי חושן: אמרנו שכל מלון שנבנה לפי כוכב אחד הוא מלון רשום, כי הכוונה שלא יהיה דירוג.
מירי חושן: לנו היתה כוונה טובה, שתתקיימנה במלון הדרישות המופיעות במפרט, בהתאם לרמתו.
מירי חושן: צלצלו אלי מהתאחדות המלונות ואמרו לי: את מחזירה את הדירוג בדלת האחורית, איך תקבעי מה רמתו אם אין דירוג?
אברהם פורז: במפרט יש הבדלים בין סוגי בתי מלון?
מירי חושן: הבדלים פיזיים לצורך בנייה.
מירי חושן: למלון ברמה הכי נמוכה אין לובי, אין בריכה וכן הלאה.
אברהם פורז: נכתוב "מתקיימות בו דרישות המופיעות במפרט בהתאם לרמתו".
מירי חושן: אבל אין רמה, וזה יהיה אות מתה.
אברהם פורז: אני מסכים, זה יהיה אות מתה.
אברהם פורז: נחזור לסעיף הזה אחרי שנמשיך ונקרא את הסעיפים.
אברהם פורז: אני לא יודע מה זה מלונית, וצריך להבין כשקוראים את התקנות.
אברהם פורז: מלונית זה פחות מכוכב אחד?
מירי חושן: פעם המלון הכי קטן היה בעל 15 חדר, והיום המלון הכי בעל הוא עם שבעה חדרים.
ג'ודי וסרמן: אולי נכתוב "למעט".
אברהם פורז: נכתוב: "בהתאם לרמתו", ואחר כך נחזור לזה.
מירי חושן: אם מלון מקבל כסף ממרכז ההשקעות, הוא מקבל לפי רמתו, אבל מיקי פדרמן, כשהוא בנה ליד הים, הוא לא לקח כסף, אז אין לו רמה.
מירי חושן: אם אני קובעת לו את הרמה, אני עושה טעות.
אברהם פורז: אם אני אכתוב "מתקיימות בו דרישות המופיעות במפרט", זאת אומרת, שאני רוצה לגבי כוכב אחד מה שאני רוצה לגבי חמישה כוכבים, אז תכתבי: "מתקיימות בו דרישות המופיעות במפרט בהתאם לעניין".
ג'ודי וסרמן: "לפי העניין".
אברהם פורז: (קורא סעיף 2(3) לתקנות שירותי תיירות (בתי מלון), התשס"א-2000) זה בסדר.
אברהם פורז: (קורא סעיף 3 לתקנות שירותי תיירות (בתי מלון), התשס"א-2000) כל שנה אתם מחדשים את התוקף?
מירי חושן: כך עובדים ברישוי עסק.
מירי חושן: זה חשוב בגלל הבטיחות.
אפרת דון-יחיא: בתקנות רישוי עסקים כתוב התקופות של רשיונות עסק, ובית מלון זה לשנה.
אפרת דון-יחיא: יש אפשרות לשנה, לשלוש שנים או לחמש שנים.
אפרת דון-יחיא: אנחנו מבקשים, שבתקנה 3, יובהר שזה ממשיך לעמוד בתנאי תקנה 2.
מירי חושן: זה ברור.
אברהם פורז: אני לא אוהב ביורוקרטיה, אני לא אוהב שמבלבלים את המוח לאנשים כל שנה למלא טפסים.
מירי חושן: לא טפסים, שיביאו לי רק צילום של רשיון עסק, אחרת יש בעיות בטיחות.
אברהם פורז: אם רשיון עסק חודש, אוטומטית גם ההיתר שלכם מחודש.
מירי חושן: הוא צריך להביא לי אותו.
אברהם פורז: הוא לא צריך להביא לך אותו, שיהיה אוטומטית.
אברהם פורז: את מתנה את זה בקיומו של רשיון עסק.
ג'ודי וסרמן: אולי ננסח בשלילה ונכתוב: פג תוקפו של רשיון העסק וכן הלאה.
אברהם פורז: אנחנו ננסח את התקנה, שההיתר יעמוד בתוקפו כל עוד לא בוטל.
אברהם פורז: אם לא חודש רשיון העסק, יפוג ההיתר באופן אוטומטי.
מירי חושן: איך אני אדע שלא חידשו לו רשיון עסק, אם אין עליו חובה להציג זאת בפני?
אברהם פורז: תשאלי אותו אם יש לו רשיון עסק.
מירי חושן: בין מכתב לטלפון אין הבדל בביורוקרטיה.
אברהם פורז: יש הבדל בין זה שאת מביאה את כולם כל שנה בשביל לבלבל להם את המוח ובין זה שבמקרים חריגים את תפני למישהו.
עובדיה שרגאי: זאת אומרת, שהממונה יצטרך לבדוק כל שנה אם יש רשיון עסק או לא.
אברהם פורז: הוא לא צריך לבדוק כלום, תאמיני לי שהרשות המקומית תטפל במלון שאין לו רשיון עסק.
מירי חושן: היום, 70% מבתי המלון אין להם רשיון עסק.
מירי חושן: להילטון תל-אביב למעלה מעשר שנים לא היה רשיון עסק, בגלל החניה.
אברהם פורז: ורשיון מכם היה לו?
מירי חושן: לא, הוא לא היה רשום.
אברהם פורז: אתם גוף שלא מפעיל שום שיקול דעת, אתם כמו בכספומט, מכניסים את הכרטיס ויוצא כסף, אותו דבר כאן, מכניסים רשיון עסק, יוצא היתר ממשרד התיירות.
אברהם פורז: בשביל מה צריך לחדש את התעודה.
אברהם פורז: ממילא תוקפה של התעודה יפוג אם אין לו רשיון עסק.
ג'ודי וסרמן: אדוני רוצה שנכתוב, שהתעודה תעמוד בתוקפה כל עוד לא בוטל רשיון העסק?
אברהם פורז: כל עוד יש לו רשיון עסק בתוקף, כמו כן רשאי שר התיירות לבטל מטעמים אחרים.
מירי חושן: זה לא רק רשיון עסק.
מירי חושן: תוקף התעודה חל משלושה טעמים.
אברהם פורז: שר התיירות יכול לבטל את תוקף התעודה.
אברהם פורז: אנחנו אומרים שני דברים: הראשון - שר התיירות רשאי בכל עת לבטל רשיון, אם הוא הגיע למסקנה שהתנאים לא סבירים.
אברהם פורז: השני - אם בוטל רשיון העסק, אוטומטית פג תוקפה של התעודה.
אברהם פורז: זה יגרום לכם לצורך להתחיל לעקוב אחרי בתי מלון.
מירי חושן: זה מה שאנחנו עושים.
אברהם פורז: לא בטפסים.
אברהם פורז: אתם מדי פעם תעשו ביקורת ותבדקו, ואם המלון לא עומד בתנאים, תבטלו את רשיון העסק.
אברהם פורז: אבל הוא לא צריך לבוא אליכם לחידוש אוטומטי.
מירי חושן: מה קורה אם אתה, כאזרח פשוט, מגיע למלון, ורואה שתלויה שם תעודה של מלון רשום מלפני שלוש שנים?
אברהם פורז: אני בא למשרד עורך-דין, ואני רואה שהוא קיבל רשיון לפני 20 שנה.
מירי חושן: זה ממש לא אותו דבר.
אברהם פורז: תשתחררו מהביורוקרטיה.
מירי חושן: הבדיקה הזאת גורמת לאותה ביורוקרטיה.
אברהם פורז: אם אתם רוצים, תיזמו מהלכי פיקוח, תבטלו רשיונות למי שלא ראוי, אל תטריחו את כולם לבוא אליכם כל שנה למלא טפסים.
מירי חושן: הם לא ממלאים טפסים, הם שולחים צילום של רשיון עסק.
אברהם פורז: אני לא רוצה.
אברהם פורז: תעשו פיקוח יזום, אל תתעסקו בטפסים.
אברהם פורז: במקום להתעסק בכל הטפסים ולרשום אותם, תתחילו לבדוק מי לא בסדר.
אברהם פורז: זאת עמדתי.
אברהם פורז: (קורא סעיף 4(א)(1) לתקנות שירותי תיירות (בתי מלון), התשס"א-2000) חובת הפרסום חלה גם לגבי תייר, צריך לנסח את זה באופן אחר.
אברהם פורז: הנוסח קצת עילג.
אברהם פורז: (קורא סעיף 4(א)(2) לתקנות שירותי תיירות (בתי מלון), התשס"א-2000) איפה הוא צריך להציג את זה?
אהובה גנור: בדרך כלל שמים את זה על השולחן.
תקוה נוימן: בדרך כלל זה מאחורי הדלת.
אהובה גנור: לא, מדברים על שירותים נוספים.
אברהם פורז: כמה עולה לכבס חולצה, לא שמים על הדלת.
אהובה גנור: המידע על שירות חדרים ובר וכן הלאה נמצא על השולחן.
אברהם פורז: בחיים לא ראיתי בשום בית מלון באופן הנראה לעין את השירותים הנוספים כמו, למשל, כמה עולה לכבס מכנסיים.
מירי חושן: אולי זה לא, אבל הדף מלא בפרטים קטנים, לרבות ערוצי טלוויזיה.
מירי חושן: יש ספר שלם בתוך המלון.
אהובה גנור: על שקית הכביסה יש את מחירון הכביסה.
אברהם פורז: אבל זה לא באופן הנראה לעין, זה באופן אחר.
אברהם פורז: אני אסלח לכם על זה.
אברהם פורז: (קורא סעיף 4(א)(3) לתקנות שירותי תיירות (בתי מלון), התשס"א-2000) אפשר לעשות פירוט מחירים על כל השירותים שהוא נותן.
אברהם פורז: (קורא סעיף 4(ב) לתקנות שירותי תיירות (בתי מלון), התשס"א-2000) מתי עולה חוק נודלמן?
לאה ורון: בשבוע הבא, ביום שני.
אברהם פורז: לפי שעה נאשר, אולי יהיה תיקון בחוק ראשי.
אברהם פורז: לא ראיתי דבר כזה, למעט בעולם השלישי, שיש שם אינפלציה של מאות אחוזים בשנה.
אברהם פורז: במדינות מתוקנות כמו מדינות אירופה לא מציגים מחיר בדולרים, אולי באירו עכשיו.
מירי חושן: לכן כתבתי מטבע חוץ ולא דולר.
מירי חושן: בתקנות הקודמות היה כתוב דולרים.
אברהם פורז: (קורא סעיף 4(ד) לתקנות שירותי תיירות (בתי מלון), התשס"א-2000) שפה לועזית אחת לפחות זה יידיש?
אברהם פורז: למשל, יפרסמו ברומנית, זו שפה שאני שולט בה.
מירי חושן: כולם כותבים באנגלית.
אברהם פורז: תכתבו "יפורסמו בעברית ובאנגלית לפחות", כל היתר יכולה להיות אופציה, בכל שפה שנראה לו, אחרת זה מגוחך.
אהובה גנור: יכולים לטעון להפליה, כל העולים החדשים.
אברהם פורז: מי שרוצה רוסים, שידאג לכתוב ברוסית.
אברהם פורז: (קורא סעיף 5 לתקנות שירותי תיירות (בתי מלון), התשס"א-2000)
ג'ודי וסרמן: אתם מציעים שזה יבוא במקום תקנה 7 הקיימת, מהתקנות מ-1992, ש"לא יעשה אדם שימוש בדירוג של בית מלון או המלצה שנהגו ערב תחילתן של תקנות אלה", אותו דירוג ידוע.
ג'ודי וסרמן: השאלה אם אין צורך עדיין בהוראה הספציפית הזאת, שלא יעשה שימוש בדירוגים של הכוכבים או בדירוגים האחרים.
אברהם פורז: אנחנו נגיע לזה ונמצא סידור אחר.
אברהם פורז: מיד אני אגיד מה לדעתי צריך לעשות עם הסיפור הזה.
אברהם פורז: (קורא סעיף 6(א) לתקנות שירותי תיירות (בתי מלון), התשס"א-2000) צריך למחוק "לאחר שנועץ במועצה", כי אין מועצה.
אפרת דון-יחיא: אנחנו לא רוצים שייווצר מצב שהוא יוכל לנפנף בזה שהוא מלון רשום, אבל אין לו רשיון עסק.
אברהם פורז: אמרנו שאוטומטית, משהתבטל רשיון העסק, ההיתר בטל.
מירי חושן: רשיון העסק או ההיתר הזמני.
אברהם פורז: משעה שפג רשיון העסק הוא לא יכול להמשיך לתפקד כבית מלון.
אשר גרנר: במקום "רשאי" תכתבו "חייב".
מירי חושן: לא, יש פה עוד דברים.
אברהם פורז: (קורא סעיפים 6(א)(1)(א), (ב), (ג), (ד) ו-(ה) לתקנות שירותי תיירות (בתי מלון), התשס"א-2000) אם אתם תראו מקרה אחד שהתליתם תעודה של בית מלון על זה שלקח מחיר גבוה, אני אצדיע לכם בהכנעה.
מירי חושן: הם לא לוקחים מחירים גבוהים, היום יש מודעות צרכנית גבוהה מאוד בארץ.
2411: הרבה מלונות גבו מחירים נמוכים יותר, יותר גבוהים - לא.
2411: (קורא סעיף 6(א)(2) לתקנות שירותי תיירות (בתי מלון), התשס"א-2000)
ערן סירוטה: אם אין כוכבים, אי-אפשר לדעת אם ירדה הרמה.
אברהם פורז: לא נכתב שרמת המלון הרשום ירדה, אלא נאמר שהממונה רשאי לבטל תעודה, בין היתר מחמת ליקויים העלולים לפגוע בטיב השירות, וכתוב את זה כפסקה (ו).
מירי חושן: אי-אפשר אדוני, הרישא של סעיף קטן (1) זה בעל מלון, ו-(2) מדבר על המלון עצמו.
מירי חושן: יש הבחנה בין החברה לבין הבעלים.
אברהם פורז: נכתוב: בעל המלון הרשום הפעיל את המלון באופן שמחמת ליקויים העלולים לפגוע בטיב השירות לאורח, בנוחות, רווחתו, בריאותו או בטיחותו.
מירי חושן: אדוני, למה זה לא טוב כמו שזה כתוב?
מירי חושן: יש הפרדה בין ישות אחת לשנייה.
מירי חושן: מי שמפעיל את המלון זו חברה, זה לא הבעלים.
אברהם פורז: במקום "רמת המלון הרשום ירדה" נכתוב "לדעת הממונה יש במלון ליקויים העלולים לפגוע בטיב השירות לאורח, בנוחות, רווחתו, בריאותו או בטיחותו".
אברהם פורז: (קורא סעיף 6(ב) לתקנות שירותי תיירות (בתי מלון), התשס"א-2000) אולי יעשה זאת מנכ"ל משרד התיירות?
מירי חושן: החוק מסמיך את השר.
אברהם פורז: נכתוב "לפני השר או מי שהוא הסמיך לכך".
אברהם פורז: החלטת השר היא סופית או שאפשר לבוא בפני בית משפט או בג"ץ?
מירי חושן: אפשר.
2411: בזמנו היתה מועצה מייעצת שהיו בה סוכני נסיעות ומלונאים, ואם רצו לבטל מלון רשום, זה בא לדיון.
2411: היום, רק משרד התיירות, אם הוא מחליט להוריד מלון רשום.
2411: גמרנו.
אברהם פורז: יש בג"ץ.
אברהם פורז: (קורא סעיף 7 לתקנות שירותי תיירות (בתי מלון), התשס"א-2000) למה השר רשאי לפטור בית מלון או קבוצה מהוראות תקנות אלה?
אברהם פורז: נמחק את זה.
אהובה גנור: יש רשת שמחזיקה את מלון הכרמל, וזה קומפלקס שכולל 80 חדרי מלון מפוזרים.
אהובה גנור: לפי התקנות הוא לא יכול לקבל אישור למלון, כי לא כולו ולא חלקו בשתי קומות או בשלוש קומות, אבל בתפזורת.
אברהם פורז: מי אמר שבית מלון צריך להיות כולו בשתי קומות?
מירי חושן: לפי ההגדרות הפיזיות.
אהובה גנור: פה לשר יש גמישות ואפשרות להקל ולתת לו אישור.
מירי חושן: אדוני, השתמשנו בזה בתקופה של מעונות הקליטה, כשבאו העולים החדשים.
אברהם פורז: איפה נאמר שבית מלון צריך תקנות?
אהובה גנור: בתקנות הפיזיות.
אברהם פורז: מי אומר שמלון חייב להיות רק לפי המפרט הזה?
מירי חושן: זה בדיוק מה שכתוב בתקנה 2, שהוא לא יהיה מלון רשום, אם הוא לא עומד במפרט.
אברהם פורז: כתבנו "לפי העניין", פירוש הדבר שהוא לא חייב להיות בשתי קומות, הוא יכול גם להיות מפוזר.
מירי חושן: הוא לא יכול להיות מפוזר לפי המפרט הרשום.
אהובה גנור: לא יתנו לו סיוע, לא ירשמו אותו, מרכז ההשקעות לא יתייחס אליו כאל מלון.
מירי חושן: כי אי-אפשר אחר כך לבדוק אם הוא לא מוכר את החדרים הבודדים לאזרחים, והמדינה מימנה לו את הבנייה.
ערן סירוטה: יש מלון אורכידיאה שהוא מפוזר, מבנים מבנים.
אהובה גנור: לא, אנחנו מדברים על פיזור של חדרי מגורים רגילים.
מירי חושן: אנחנו השתמשנו בזה בנושא של הקליטה, במצב חירום.
אברהם פורז: אנחנו נגדיר את המילה מלון לפי המפרט, וכן, לפי כללים אחרים שיקבע השר.
אברהם פורז: אני מעדיף שהשר יקבע כללים, שהוא רואה גם בדבר מפוזר בית מלון, מאשר לומר שהוא יכול לשחרר בכלל מהוראות התקנות.
מירי חושן: השתמשנו בסעיף הזה בתקופה של מעונות הקליטה.
אברהם פורז: מעון קליטה זה לא בית מלון.
ג'ודי וסרמן: אפשר אולי לצמצם את זה לתקופה מוגבלת אם יש צורך של שעה.
אברהם פורז: אני רוצה שיהיה קריטריון יותר גמיש, אני לא יכול להסכים למצב כזה שהשר הוא אימפרטור.
אברהם פורז: יש חוק, אבל הוא פוטר.
אהובה גנור: ההפך, זה בא לצורך הקלה.
אברהם פורז: אני מבין, אבל זה לא סביר.
אברהם פורז: זה כמו שנאמר ששר התחבורה רשאי לפעמים לפטור אדם מחובת רשיון נהיגה, פה ושם שינהגו בלי.
לאה ורון: לצורך הקלה.
לאה ורון: התקנה מבוטלת.
לאה ורון: בית המלון הוא לפי מה שיש במפרט, וכן השר רשאי להכיר גם בסוגים נוספים של מבנים כבתי מלון, לפי כללים שהוא יקבע.
מירי חושן: זה יהיה בהגדרות של מלון רשום?
אברהם פורז: זה לא אלגנטי שאומרים שהשר רשאי להתעלם מהחוק.
אברהם פורז: (קורא סעיף 8 לתקנות שירותי תיירות (בתי מלון), התשס"א-2000) הורדנו את המועצה הארצית, לכן סעיפים 9 ו-10 יורדים.
אברהם פורז: הגענו לעניין דירוג בתי המלון.